**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.07.2023, ora 08.00 – 26.07.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 26.07.2023, ora 07.00**

**RÂURI**

**I.N.H.G.A.** a emis o **Atenţionare Hidrologică, cod galben,** valabilă în intervalul **25.07.2023 ora 18:00 – 26.07.2023 ora 12:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice**:Vişeu, Iza, Tur, Lăpuş, Someşul Mare**,** cu posibile depăşiri ale **COTELOR DE ATENŢIE,** astfel:

**COD GALBEN:**

**În intervalul 25.07.2023 ora 18:00 – 26.07.2023 ora 12:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur – bazin superior şi afluenţi bazin mijlociu şi inferior **(judeţul Satu Mare)** şi Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud).**

 **Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri din judeţele: Maramureş şi Satu Mare.**

Acest mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Bistriţa-Năsăud, Maramureş şi Satu-Mare (3 prefecturi)– Atenţionare Hidrologică, cod Galben.*

**Debitele au fost în general în scădere,** exceptând râurile din bazinele hidrografice ale Oltului, Vedei, Argeşului, Ialomiței, Bârladului, Prutului şi cele din Doborgea unde au fost relativ staţionare, iar pe cele din bazinele Vişeu, Iza, Tur, Lăpuş, Someşul Mare, Someşul Mic, Arieş, bazinele superioare ale Crasnei, Barcăului, Crişurilor, Begăi şi Tmişului au fost în creştere datorită precipitațiilor în curs şi celor prognozate.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri de debite şi niveluri au avut loc pe unele râuri din nordul ţării, ca urmare a precipitațiilor sub formă de aversă căzute în interval.

În interval au fost emise cinci **ATENȚIONăRI HIDROLOGICE** de fenomene imediate.

Este în vigoare Atenţionarea Hidrologică nr.97 din 25.07.2023, începând cu ora 18:00.

**Debitele vor fi în general în scădere**, exceptând râurile din bazinele hidrografice: Vișeu, Iza, Tur, Someş, Crasna, Barcău, Crişuri, Bega, Timiş unde vor fi în creștere datorită precipitațiilor prognozate și propagării și râurile din bazinele hidrografice: Olt, Vedea, Argeș, Ialomița, Bârlad, Prut și pe râurile din Dobrogea, unde vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri pe unele râuri din vestul, centrul și nordul țării, ca urmare a precipitațiilor prognozate sub formă de aversă, izolat mai însemnate cantitativ.

Se menține Atenţionarea Hidrologică nr.97 din 25.07.2023, până la ora 12:00.

Nivelurile pe râuri la stațiile hidrometrice se vor situa **sub** **COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 25.07.2023 – 26.07.2023 **a fost în creştere,** având valoarea **de** **3200 m3/s**, sub media multianuală a lunii **iulie (5350 m3/s).**

În aval de Porțile de Fier, debitele au fost în scădere pe sectoarele Gruia – Călărași și Brăila – Tulcea și relativ staționare pe sectorul Cernavodă – Vadu Oii.

**Debitul la intrarea în ţară (secţiunea Baziaş) va fi în creştere (3300 m3/s).**

În aval de Porțile de Fier, debitele vor fi în creștere pe sectorul Gruia – Calafat și în scădere pe sectorul Bechet – Tulcea.

**2.** **Situația meteorologică în intervalul 25.07.2023, ora 09.00 – 26.07.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 25.07.2023, la ora 10:00, **Avertizarea Meteorologică nr. 98** vizând **instabilitate atmosferică,** conform căreia:

**COD GALBEN - ATENŢIONARE METEOROLOGICĂ, MESAJ 1:** În intervalul **25 iulie, ora 1700 - 26 iulie, ora 10:00,** local în Banat, Crișana, Maramureș, Transilvania, nordul Moldovei, precum și la munte vor fi perioade cu instabilitate atmosferică accentuată ce se va manifesta prin intensificări ale vântului (rafale de 55...70 km/h și izolat peste 80 km/h), vijelii, frecvente descărcări electrice, grindină și averse torențiale (în intervale foarte scurte de timp cantitățile de apă vor fi de 20...25 l/mp și izolat peste 30...40 l/mp).

***Notă: Astfel de fenomene se vor semnala pe arii restrânse și în restul teritoriului.***

***Miercuri intensificări ale vântului și fenomene specifice instabilității atmosferice se vor semnala în majoritatea regiunilor***

**COD GALBEN - AVERTIZARE METEOROLOGICĂ, MESAJ 2:** În **25 iulie,** valul de căldură și canicula se vor extinde în toată țara. În Maramureș, Transilvania, nordul Crișanei și al Moldovei și pe litoral disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 33 și 37 de grade, iar cele minime se vor încadra între 17 și 22 de grade.

 **COD PORTOCALIU - AVERTIZARE METEOROLOGICĂ, MESAJ 2:** În **25 iulie,**  în sudul Crișanei, Banat, Oltenia, Muntenia, în jumătatea sudică a Moldovei și în vestul Dobrogei se vor înregistra temperaturi maxime în general de 37...39 de grade, iar minimele se vor situa între 19 și 24 de grade, astfel că disconfortul termic va fi accentuat. Indicele temperatură-umezeală (ITU) va depăși pragul critic de 80 de unități***.***

**COD ROŞU - AVERTIZARE METEOROLOGICĂ, MESAJ 2:** În **25 iulie,**  în județele Dolj, Olt, Teleorman, Giurgiu, Ilfov, Călărași și în municipiul București, se vor înregistra temperaturi maxime extreme de 40...42 de grade, iar disconfortul termic va fi deosebit de accentuat***.***

**COD GALBEN - AVERTIZARE METEOROLOGICĂ, MESAJ 3:** În **26 iulie,** valul de căldură și canicula vor persista în jumătatea de sud-est a țării. În nordul Olteniei și al Moldovei, sudul și estul Transilvaniei și pe litoral disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 33 și 37 de grade.

 **COD PORTOCALIU - AVERTIZARE METEOROLOGICĂ, MESAJ 2:** În **26 iulie,**  în sudul Olteniei, nordul Munteniei, nord-vestul Dobrogei și în centrul și sud-vestul Moldovei se vor înregistra temperaturi maxime în general de 37...39 de grade, astfel că disconfortul termic va fi accentuat. Indicele temperatură-umezeală (ITU) va depăși pragul critic de 80 de unități***.***

**COD ROŞU - AVERTIZARE METEOROLOGICĂ, MESAJ 2:** În **26 iulie,**  în județele Teleorman, Giurgiu, Ilfov, Călărași, Ialomița, Brăila, Galați, vestul județului Constanța și în municipiul București, se vor înregistra temperaturi maxime extreme de 40...42 de grade, iar disconfortul termic va fi deosebit de accentuat***.***

Această Avertizare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

***-*** *Alba, Arad, Bacău, Bihor, Bistriţa-Năsăud, Botoşani, Braşov, Caraş-Severin, Cluj, Covasna, Harghita, Hunedoara, Maramureş, Mureş, Neamţ, Satu-Mare, Sălaj, Sibiu, Suceava, Vrancea şi Timiş* ***(21 prefecturi) – MESAJ 1, ATENŢIONARE METEO COD GALBEN***

*Alba, Bihor, Bistriţa-Năsăud, Botoşani, Braşov, Cluj, Covasna, Harghita, Hunedoara, Iaşi, Maramureş, Mureş, Neamţ, Satu-Mare, Sălaj, Sibiu şi Suceava* ***(17 prefecturi) – MESAJ 2, AVERTIZARE METEO COD GALBEN***

***-*** *Argeş, Bacău, Botoşani, Braşov, Buzău, Covasna, Dâmboviţa, Gorj, Harghita, Iaşi, Mehedinţi, Neamţ, Prahova, Sibiu, Vâlcea şi Vrancea* ***(16 prefecturi) - MESAJ 2, AVERTIZARE METEO COD PORTOCALIU***

***-*** *Călăraşi, Dolj, Giurgiu, Ilfov, Olt, Teleorman şi Municipiul Bucureşti* ***(7 prefecturi) - MESAJ 2, AVERTIZARE METEO COD ROŞU***

*Argeş, Bacău, Botoşani, Braşov, Buzău, Constanţa, Covasna, Dâmboviţa, Dolj, Gorj, Harghita, Iaşi, Mehedinţi, Neamţ, Olt, Prahova, Sibiu, Vâlcea, Vrancea şi Tulcea* ***(20 prefecturi) – MESAJ 3, AVERTIZARE METEO COD GALBEN***

***-*** *Argeş, Bacău, Buzău, Dâmboviţa, Dolj, Olt, Prahova, Vaslui, Vrancea şi Tulcea (10 prefecturi) -* ***MESAJ 3, AVERTIZARE METEO COD PORTOCALIU***

*- Brăila, Călăraşi, Constanţa, Galaţi, Giurgiu, Ialomiţa, Ilfov, Teleorman şi Municipiul Bucureşti* ***(9 prefecturi) - MESAJ 3, AVERTIZARE METEO COD ROŞU***

**Valul de căldură s-a extins** în toate regiunile și s-a intensificat în cele sudice, astfel încât vremea a fost caniculară în Banat, Oltenia, Muntenia, Dobrogea continentală și cea mai mare parte a Moldovei. Disconfortul termic a fost accentuat, iar indicele temperatură-umezeală (ITU) a depășit pragul critic de 80 de unități în vestul, sudul și estul țării și local în rest. Gradul de instabilitate atmosferică s-a accentuat treptat după-orele prânzului și pe parcursul nopții în Banat, Crișana, Maramureș, Transilvania și local în Moldova și la munte; acesta a avut manifestări în special în intensificări de scurtă durată ale vântului, cu rafale de 60...80 km/h și izolat peste 100 km/h, dar și frecvente descărcări electrice și averse torențiale. Cantitățile de apă au depășit pe arii restrânse 30...35 l/mp, iar pe raza județelor Bihor, Sălaj, Maramureș, Botoșani, Bacău, Suceava, Vaslui, Covasna și Harghita s-au semnalat vijelii. În celelalte regiuni cerul a fost mai mult senin, iar vântul a suflat slab și moderat, cu intensificări temporare în Dobrogea. Temperaturile maxime s-au situat între 24 de grade la Sulina și 42 de grade la Zimnicea, iar la ora 06 se înregistrau valori termice cuprinse între 14 grade la Joseni, Miercurea Ciuc și Toplița și 29 de grade la Giurgiu și Zimnicea.

**OBSERVAȚII:** *de ieri de la ora 06 au fost în 34 de mesaje pentru fenomene meteorologice periculoase imediate emise după cum urmează:*

*- 3 avertizări cod roșu, 2 emise de către SRPV Timișoara și 1 de către SRPV Cluj;*

*- 23 de avertizări cod portocaliu, 8 emise de către SRPV Timișoara, câte 6 emise de către SRPV Sibiu și de către SRPV Cluj și 3 emise de către SRPV Bacău;*

*- 8 atenționări cod galben, câte 3 emise de către SRPV Constanța și SRPV Bacău și câte 1 emisă de către SRPV Timișoara și SRPV Cluj.*

**LA BUCUREŞTI**

**Vremea s-a menținut caniculară,** cu disconfort termic deosebit de accentuat, iar indicele temperatură-umezeală (ITU) a depășit pragul critic de 80 de unități. Cerul a fost mai mult senin, iar vântul a suflat slab până la moderat. Temperatura maximă, în creștere față de ziua anterioară, a fost de 39 de grade la Afumați, 40 de grade la Băneasa și 41 de grade la Filaret, iar la ora 6 erau 19 grade la Băneasa și 23 de grade la Afumați și Filaret.

 **3. Prognoza meteorologică în intervalul 26.07.2023, ora 09.00 – 27.07.2023, ora 09.00**

**ÎN ŢARĂ**

**Valul de căldură va persista** la intensitate mare în sudul, estul și parțial în centrul țării, unde vremea va fi caniculară, cu disconfort termic deosebit de accentuat; indicele temperatură-umezeală (ITU) va depăși pragul critic de 80 de unități, iar temperaturile maxime se vor situa în general între 31 și 40 de grade. În celelalte regiuni vremea se va răci semnificativ, iar valorile termice diurne se vor situa între 23 și 30 de grade. Instabilitatea atmosferică va fi în accentuare și se va manifesta prin intervale cu înnorări, averse ce vor avea și caracter torențial, frecvente descărcări electrice și pe alocuri vijelii și grindină în Banat, Crișana, Maramureș, Transilvania și jumătatea de nord a Moldovei și local în rest. Cantitățile de apă vor fi însemnate (în intervale scurte de timp sau prin acumulare peste 30...40 l/mp și izolat peste 50 l/mp). Vântul va avea temporar intensificări în majoritatea regiunilor, cu viteze în general de 45...65 km/h, iar pe crestele montane vor fi rafale de peste 70 km/h. Temperaturile minime, mai scăzute față de nopțile precedente, se vor situa în marea lor majoritate între 13 și 23 de grade, mai scăzute în depresiuni.

**LA BUCUREŞTI**

**Va fi caniculă**, disconfortul termic deosebit de accentuat, iar indicele temperatură-umezeală (ITU) va depăși pragul critic de 80 de unități. Temperatura maximă se va situa în jurul a 40 de grade, iar minima va fi de 17...19 grade. Cerul va fi variabil, însă spre seară și noaptea, instabilitatea atmosferică se va manifesta prin intensificări ale vântului, vijelie, înnorări temporar accentuate, frecvente descărcări electrice și ploi de scurtă durată.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

 Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 24.07.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring a calităţii aerului (Media zilnică de 50 µg/m3 pentru PM10** (pulberi în suspensie cu diametrul sub 10 microni).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.07.2023 – 25.07.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

Se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**